मथुरा. समाज में स्त्री और पुरुष में अभी भी भेदभाव है, लेकिन भगवान कृष्ण और राधा के बीच कोई भेद नहीं है। लठ्मार होली के दौरान राधा और कृष्ण से एक दूसरे के चरण स्पर्श करवाने की परंपरा है। नंदगांव के हुरियारों ने पताका को बरसाना के श्रीलाडली जी (राधा) की प्रतिमा के चरण को स्पर्श करवाया। मान्यता है कि इस पताका को भगवान कृष्ण विराजमान हैं। अब मंगलवार को राधा के रूप में पताका नंदगांव में भगवान कृष्ण की प्रतिमा के चरणों पर स्पर्श करवाया गया। मतलब दोनों ने एक दूसरे के चरण छूए।
- दरअसल, राधा के गांव बरसाना और कृष्ण का गांव नंदगाव है।
- लठ्मार होली के दौरान नंदगांव के नंदभवन और बरसाना के श्रीलाडली जी मंदिर से एक-एक पताका निकाले जाने की परंपरा है।
- गोस्वामी रमाकांत के अनुसार नंदगांव के पताका में भगवान कृष्ण विराजमान माने जाते हैं, जबकि बरसाना के पताका में राधा जी के विराजमान होने की मान्यता है।
- सोमवार को बरसाना में लठमार होली हो गई। अब मंगलवार को नंदगांव में लठमार होली चल रही है। बरसान के हुरियारों पर नंदगांव की हुरियारिनें प्यार पगी लाठियां बरसा रही हैं।
- मंगलवार की दोपहर को बरसाना के श्री लाडली जी मंदिर से हुरियारों ने पताका नंदगांव की ओर रवाना हो गया। यहां शाम साढ़े चार बजे पताका को भगवान कृष्ण के चरणों को स्पर्श करवाया गया।
- इसके बाद बरसाना का गुलाल भगवान के चरणों में रखा गया। इसके बाद लठमार होली शुरू हो गई।
- ऐसी ही परंपरा सोमवार को भी निभाई गई थी। जब नंदगांव के हुरियारे नंदभवन से पताका लेकिन बरसाना पहुंचे।
- इस पताका को बरसाना के लाडली जी मंदिर में प्रतिमा (राधा) के चरणों से स्पर्श करवाया गया। इसी के बाद यहां की हुरियारिनों ने रंग बरसा दिए। तब देर शाम को लठमार होली हुई।
hin_Deva awa_Deva awa_Deva awa_Deva awa_Deva hin_Deva hin_Deva hin_Deva hin_Deva